《次吴竹修寄泽南洲韵》
宋代·陈著

君客蓬堧偶滞留，我寻菊伴枉经由。
翠微轻失相逢笑，白发堪禁几别愁。
只为交情如管鲍，未能忘物似聃周。
何妨重约论文酒，尚有橙黄橘绿秋。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。